1868

Die jaar 1868 was 'n skrikkeljaar wat volgens die Gregoriaanse kalender op 'n Woensdag begin het. Dit was die 68ste jaar van die 19de eeu n.C. In teenstelling met gewone jare het die jaar 366 dae en 'n 29 Februarie gehad.

 Gebeure 
 23 September – Ramón Emeterio Betances lei die Grito de Lares-opstand teen Spaanse oorheersing van Puerto Rico.
 3 November – Ulysses S. Grant word verkies tot die eerste van sy twee termyne as die president van die V.S.A..
 25 Desember – Die Republiek van Ezo word gestig in Hokkaido deur rebelle getrou aan die onttroonde Tokugawa sjogunaat.

 Geboortes 
 1 Januarie – Maria Kloppers, Suid-Afrikaanse weldoener († 1950).
 18 Januarie – Kantarō Suzuki, Japannese politikus en eerste minister ten tyde van Japan se oorgawe († 1948).
 19 Januarie – Gustav Meyrink, Oostenrykse skrywer († 1921).
 3 Maart – Joel Krige, 'n Speaker van die Unie van Suid-Afrika († 1933).
 22 Maart – Edwin Cheere Anderssen, Afrikaanse leraar van die NG Kerk en veldprediker tydens die Tweede Vryheidsoorlog († 1947).
 10 April – George Arliss, Britse akteur († 1946).
 6 Mei – Nikolaas II van Rusland, laaste Tsaar van Rusland († 1918).
 24 Mei – Charlie Taylor, bouer van die enjin vir die eerste eerste aangedrewe vlug deur die Wright-broers († 1956).
 29/30 Mei – Abdülmecid II, laaste kalief van die Ottomaanse Ryk († 1944).
 9 Junie – Laurens Meintjes, Suid-Afrika, se eerste wêreldkampioen in fietsry († 1941).
 21 Junie – Cor Delfos, baanbreker in die Suid-Afrikaanse yster- en staalbedryf († 1933).
 12 Julie – Stefan George, Duitse digter († 1933).
 25 November – Ernst Ludwig, Groothertog van Hesse, die laaste Groothertog van Hesse († 1937).
 4 Desember – Richard Roland Holst, Nederlandse beeldende kunstenaar († 1938).
 Onbekend – William Henry Ford, ’n Suid-Afrikaanse argitek en ontwerper van Australiese herkoms († 1921).

 Sterftes 
 11 Februarie – Léon Foucault, Franse fisikus (* 1819).
 17 Mei – Kondō Isami, Japannese swaardvegter en samoerai van die laat Edo-periode (* 1834).
 1 Junie – James Buchanan, 15de President van die Verenigde State (* 1791).
 10 Junie – Prins Michael III van Serwië sterf in 'n sluipmoordaanval.
 9 September – Silkaats, stigter en die eerste koning van die Ndebele (* ongeveer 1790).
 13 November – Gioachino Rossini, Italiaanse komponis (* 1792).
 Onbekend – Éléonore Denuelle de la Plaigne, minnares van Napoleon Bonaparte (* 1787).

Kategorie:19de eeu
Kategorie:1868